Oculus (film)
Az Oculus 2013-ban bemutatott amerikai természetfeletti horrorfilm, melyet Mike Flanagan rendezett. 

A film világpremierje 2013. szeptember 8-án volt a 2013-as Torontói Nemzetközi Filmfesztiválon. Az Amerikai Egyesült Államokban 2014. április 11-én mutatták be a mozikban, Magyarországon 2014. augusztus 21-én jelent meg a Big Bang Media forgalmazásában. 

A film egy korábbi Flanagan által tervezett rövidfilmen alapul, melynek címe: Oculus: Chapter 3 – The Man with the Plan.

A filmben Karen Gillan alakítja a főszerepet, aki meg van győződve arról, hogy egy antik tükör felelős a saját halála és a család szerencsétlenségszenvedése miatt.

A Metacritic oldalán a film értékelése 61% a 100-ból, ami 28 véleményen alapul. A Rotten Tomatoeson az Oculus 74%-os minősítést tart, 121 értékelés alapján.

Cselekmény

A film két különböző időpontban játszódik: A jelenlegi, valamint a 11 évvel korábbi. A két cselekmény és visszaemlékezése egy időben történik.

2002-ben, egy szoftver mérnök, Alan Russell beköltözik a feleségével, Marievel, a 10 éves fiával, Timmel, és a 12 éves lányával, Kaylievel az új házukba. Alan hamarosan vásárol egy antik tükröt, hogy feldíszítse vele az irodáját. Tudatán kívül a tükör rosszindulatú és természetfeletti, amely mindkét felnőttnél hallucinációkat vált ki; Mariet a rothadó saját teste kezdik el üldözni, Míg Alant egy Marisol nevű kísérteties nő kezdi elcsábítani, akinek a szeme helyén tükör van. Idővel, a szülők pszichés állapotba kerülnek, Alan egyre inkább egyedül szeretne lenni az irodájában, Marie viszont egyre paranoiásabb és visszautasító. Ugyanezen idő alatt a házban lévő növények is kezdenek kihalni, és a család kutyája is eltűnik, miután bezárják őt az irodába. Ezután, Kaylie látja Alant kettesben Marisollal, amit elmondd az anyjának. Marie megőrül és megpróbálja megölni a gyerekeit, Alannak sikerül legyőznie, majd odaláncolja őt a hálószoba egyik falához. Alan határozatlan időre az irodájában marad elszigetelten; amikor a család kezd kifogyni az élelmiszerből, a gyerekek megkísérlik, hogy segítséget kérjenek a szomszédoktól, de ők nem hiszik el a történteket.A gyerekek nagyon félnek, de tudják erősnek kell lenniük.
Eközben a 11 évvel későbbi idősíkban a két testvér újra találkozik, hogy beteljesítsék gyerekkorukban tett közös fogadalmukat. A tükörnek pusztulnia kell. Kaylie úgy dönt, hogy ezelőtt még mindenképpen be szeretné bizonyítani a világnak, hogy a tükör természetfeletti.

Szereplők

Jegyzetek

További információk

2013 filmjei
Amerikai természetfeletti horrorfilmek